Johann Friedrich Blumenbach, naixito de Gotha (ducato de Saxonia-Gotha-Altenburg, hue en Turinchia, Alemania) l'11 de mayo de 1752 y muerto en Göttingen (reino de Hannover, hue en Baixa Saxonia, Alemania) o 22 de chinero de 1840, estió un destacato medico, naturalista, fisiologo, etnologo y antropologo alemán, muit conoixito por os suyos treballos d'anatomía comparata, metodo que feva servir ta estudeyar a morfolochía d'o ser humán, estando asinas qui establió os alazetz d'a dita Antropolochía fisica. Establió un sistema de clasificación d'a especie humana en cnco razas diferents, alazetando-se mas que mas en a Craniolochía u estudeo d'os cranios humans, feito que tenió importancia en bellos medios d'o racismo con pretensions scientificas.